Publication: Magyar Közlöny
Issue: MK-2001-137 (Year: 2001, Number: 137)
Era: 1990-2004
Section: — módosított — 1074/1999. (VII. 7.) Korm. határozat
Paragraph Index: 801

4. A Közalapítvány vagyona, forrásai 4.1. Az Alapító a megszüntetett Országos Közbiztonsági és Bűnmegelőzési Közalapítvány (OKBK) vagyonát rendeli a Közalapítvány javára. Az OKBK 2001. május 31-i állapotnak megfelelő vagyona, az időközi vagyonmérleg szerint 633 560 000 Ft, azaz hatszázharminchárommillió-ötszázhatvanezer forint. Az OKBK készpénzvagyona összesen 602 671 184, Ft, azaz hatszázkettőmillió-hatszázhetvenegyezer-egyszáznyolcvannégy forint (készpénz, értékpapír). 4.2. Az Alapító az induló vagyonból 150 000 000 Ft, azaz egyszázötvenmillió forint törzsvagyont különít el, amely sem a működés során, sem a közalapítványi célok megvalósítására nem használható fel. 4.3. A Közalapítvány anyagi forrásai: — a 4.1. pontban megjelölt állami költségvetésből származó támogatás, — a mindenkori éves költségvetésről szóló törvényben meghatározott mértékű támogatás, — a közalapítványi vagyon hozama, — a Közalapítványhoz történő csatlakozás során tett felajánlások, — a természetes személyek, a jogi személyek és a jogi személyiséggel nem rendelkező gazdasági társaságok, szervezetek önkéntes befizetései, KÖZLEMÉNYEK, HIRDETMÉNYEK V. rész 2001/137. szám — a személyi jövedelemadónak a Közalapítvány részére (a személyi jövedelemadóról szóló 1996. évi CXXVI. törvényben meghatározottak szerint) felajánlott része. 4.4. A Közalapítvány működési (rezsi) költsége nem haladhatja meg az éves tervezett költségvetés kiadásainak 10%-át. Ez az összeg tartalmazza a Kuratórium és a Felügyelő Bizottság tagjainak tiszteletdíját és költségtérítését is.

Source: https://magyarkozlony.hu/hivatalos-lapok/98c01d3805a4c6ba29a3554e3d1bc6e8d1d6b70e/dokumentumok/e65a6b36bbe1fdf7d940d074b3f2bb1cb0190e32/letoltes